id int64 1 59.4k | title stringlengths 6 4.17k ⌀ | text stringlengths 1 12.3k ⌀ |
|---|---|---|
90 | Beynəlxalq arbitraj haqqında[1] | 2. Arbitraj məhkəməsinin səlahiyyətlərinin olmaması haqqında müraciət iddia üzrə etiraz təqdim edilməmişdən əvvəl bildirilməlidir. |
90 | Beynəlxalq arbitraj haqqında[1] | Tərəfin arbitr təyin etməsi və yaxud arbitr təyin edilməsində iştirakı tərəfi belə müraciət etmək hüququndan məhrum etmir. Arbitraj məhkəməsinin öz səlahiyyətini aşması haqqında bəyanat arbitraj baxışının gedişində hər hansı bir məsələnin bu səlahiyyəti aşdığı müəyyən edilən kimi verilir. Belə halların hər birində gecikmiş bəyanatı arbitraj məhkəməsi bu şərtlə qəbul edə bilər ki, gecikmənin səbəbini üzürlü hesab etsin. |
90 | Beynəlxalq arbitraj haqqında[1] | 3. Arbitraj məhkəməsi bu maddənin 2-ci bəndində göstərilən bəyanata dair ya ilkin xarakterli məsələ üzrə olduğu kimi, yaxud da mübahisənin mahiyyətcə həll edilməsi kimi qərar çıxara bilər. |
90 | Beynəlxalq arbitraj haqqında[1] | Əgər arbitraj məhkəməsi ilkin xarakterli məsələ üzrə olduğu kimi qərar çıxarsa ki, o, səlahiyyətlidir, tərəflərdən hər hansı biri bu qərar haqqında xəbərdarlıq aldıqdan sonra 30 gün ərzində 6-cı maddədə göstərilən məhkəmədən xahiş edə bilər ki, bu məsələyə dair qərar qəbul etsin. Belə qərardan şikayət verilə bilməz. Bu cür xahiş həll edilənədək arbitraj məhkəməsi arbitraj baxışını davam etdirə bilər və arbitraj qərarı çıxara bilər. |
90 | Beynəlxalq arbitraj haqqında[1] | Maddə 17. Təminedici tədbirlərin həyata keçirilməsi sahəsində arbitraj məhkəməsinin səlahiyyətləri |
90 | Beynəlxalq arbitraj haqqında[1] | Tərəflər arasında digər razılaşma yoxdursa, arbitraj məhkəməsi hər hansı bir tərəfin xahişi ilə mübahisəli predmetlə bağlı zəruri hesab edərsə, tərəflərin təminedici tədbirləri həyata keçirilməsinə dair göstərişlər verə bilər. Arbitraj məhkəməsi hər hansı tərəfdən belə tədbirlərin təmin edilməsini tələb edə bilər. |
90 | Beynəlxalq arbitraj haqqında[1] | Fəsil V. Arbİtraj İcraatının aparılması |
90 | Beynəlxalq arbitraj haqqında[1] | Maddə 18. Tərəflərə eyni münasibət |
90 | Beynəlxalq arbitraj haqqında[1] | Tərəflərə eyni münasibət göstərilməlidir və hər bir tərəfə öz mövqeyini ifadə etməsi üçün hər cür imkan verilməlidir. |
90 | Beynəlxalq arbitraj haqqında[1] | Maddə 19. Prosedur qaydalarının müəyyən edilməsi |
90 | Beynəlxalq arbitraj haqqında[1] | 1. Bu Qanunun müddəalarına əməl etmək şərti ilə tərəflər öz mülahizələri əsasında arbitraj məhkəməsində baxışın aparılması proseduru haqqında razılığa gələ bilərlər. |
90 | Beynəlxalq arbitraj haqqında[1] | 2. Belə razılıq olmadıqda, arbitraj məhkəməsi bu Qanunun müddəalarına əməl etməklə lazım bildiyi qaydada arbitraj baxışını apara bilər. Arbitraj məhkəməsinə verilən səlahiyyətlərə hər bir sübutun mümkünlüyünü, aidiyyətini, mahiyyətini və əhəmiyyətini müəyyən etmək səlahiyyətləri də daxildir. |
90 | Beynəlxalq arbitraj haqqında[1] | Maddə 20. Arbitrajın yeri |
90 | Beynəlxalq arbitraj haqqında[1] | 1. Tərəflər öz mülahizələrinə görə arbitrajın yeri haqqında razılığa gələ bilərlər. |
90 | Beynəlxalq arbitraj haqqında[1] | Belə razılıq almadıqda, tərəflər üçün əlverişliliyi və işin mahiyyəti nəzərə alınmaqla arbitrajın yeri arbitraj məhkəməsi tərəfindən müəyyən edilir. |
90 | Beynəlxalq arbitraj haqqında[1] | 2. Bu maddənin 1-ci bəndinin müddəalarına baxmayaraq, arbitraj məhkəməsi, əgər tərəflər arasında digər razılıq yoxdursa, şahidlərin, ekspertlərin və tərəflərin dinlənilməsi baxımından və yaxud əmtəələrə, digər əmlak və yaxud sənədlərə baxışın keçirilməsi üçün, həmçinin arbitraj məhkəməsi üzvləri arasında məsləhətləşmələr keçirilməsinin əlverişliliyi nəzərə alınmaqla hər hansı bir yerdə öz iclasını keçirə bilər. |
90 | Beynəlxalq arbitraj haqqında[1] | Maddə 21. Arbitraj məhkəməsi baxışının başlanması |
90 | Beynəlxalq arbitraj haqqında[1] | Tərəflər arasında digər razılıq yoxdursa, konkret mübahisə barədə arbitraj baxışı, həmin mübahisənin arbitraja verilməsi haqqında müraciəti cavabdeh aldığı gündən başlanır. |
90 | Beynəlxalq arbitraj haqqında[1] | Maddə 22. Dil |
90 | Beynəlxalq arbitraj haqqında[1] | 1. Tərəflər öz mülahizələrinə görə arbitraj baxışının aparılacağı dil və yaxud dillər barəsində razılığa gələ bilərlər. Belə razılıq olmadıqda arbitraj məhkəməsi arbitraj baxışında istifadə ediləcək dil və yaxud dilləri müəyyən edir. Belə razılıq, və yaxud bu barədə məhkəmənin qərarında digər hal nəzərdə tutulmayıbsa, tərəflərin hər hansı bir yazılı müraciətinə, iş üzrə dinləməyə, hər hansı bir arbitraj qərarına və yaxud arbitraj məhkəməsinin digər sənədlərinə aid edilir. |
90 | Beynəlxalq arbitraj haqqında[1] | 2. Arbitraj məhkəməsi sərəncam verə bilər ki, istənilən sənədli sübutlar tərəflərin razılaşdıqları və ya arbitraj məhkəməsinin təyin etdiyi dilə və ya dillərə tərcümə ilə birlikdə təqdim olunsun. |
90 | Beynəlxalq arbitraj haqqında[1] | Maddə 23. İddia ərizəsi və iddia üzrə etiraz |
90 | Beynəlxalq arbitraj haqqında[1] | 1. Tərəflərin razılaşdıqları və ya arbitraj məhkəməsinin təyin etdiyi vaxt ərzində iddiaçı öz iddia tələbini təsdiq edən cəhətlər haqqında, həll edilməli olan məsələlər haqqında və öz iddia tələblərinin məzmunu haqqında bəyanat verməli, cavabdeh isə bu səbəblər üzrə öz etirazlarını bəyan etməlidir, bu şərtlə ki, tərəflər belə bəyanatların zəruri rekvizitləri barəsində digər şərt keçməmiş olsunlar. |
90 | Beynəlxalq arbitraj haqqında[1] | Tərəflər öz bəyanatları ilə birlikdə işə aid olduğunu güman etdikləri bütün sənədləri də təqdim edə bilər, yaxud sonradan təqdim edəcəkləri sənədlərə və ya digər sübutlara istinad edə bilərlər. |
90 | Beynəlxalq arbitraj haqqında[1] | 2. Əgər tərəflər arasında digər razılıq yoxdursa, arbitraj baxışının gedişində tərəflərin hər hansı biri öz iddia tələblərini və ya iddiaya dair etirazlarını dəyişdirə və ya tamamlaya bilər, bir şərtlə ki, arbitraj məhkəməsi yol vermiş ləngiməni nəzərə almaqla, bu cür dəyişikliyə və ya əlavəyə icazə verilməsini qeyri-məqsədəuyğun saymasın. |
90 | Beynəlxalq arbitraj haqqında[1] | Maddə 24. Şifahi işəbaxma və yazılı araşdırma |
90 | Beynəlxalq arbitraj haqqında[1] | 1. Tərəflərin hər hansı digər razılaşmasına riayət etmək şərti ilə arbitraj məhkəməsi sübutların təqdim edilməsi üçün şifahi işəbaxma və ya digər şifahi müzakirələr keçirib-keçirməmək, yaxud yalnız sənədlər və digər materiallar əsasında araşdırma aparıb-aparmamaq haqqında qərar qəbul edir. Lakin tərəflər şifahi işəbaxmanın keçirilməməsi haqqında şərtləşdikləri haldan başqa, arbitraj məhkəməsi, tərəflərin hər hansı biri xahiş edərsə, araşdırmanın lazımi mərhələsində şifahi işəbaxma keçirməlidir. |
90 | Beynəlxalq arbitraj haqqında[1] | 2. Arbitraj məhkəməsinin mallara, digər əmlaka və ya sənədlərə baxış keçirmək məqsədi ilə təşkil etdiyi hər hansı şifahi işəbaxma haqqında və ya məhkəmə iclası haqqında tərəflərə kifayət qədər vaxtında xəbərdarlıq göndərilməlidir. |
90 | Beynəlxalq arbitraj haqqında[1] | 3. Tərəflərdən birinin arbitraj məhkəməsinə təqdim etdiyi bütün ərizələr, sənədlər və ya başqa informasiya digər tərəfə verilməlidir. |
90 | Beynəlxalq arbitraj haqqında[1] | Arbitraj məhkəməsinin öz qərarını çıxararkən əsas götürə biləcəyi bütün ekspert rəyləri və ya sübut xarakterli başqa sənədlər də tərəflərə verilməlidir. |
90 | Beynəlxalq arbitraj haqqında[1] | Maddə 25. Sənədlərin təqdim edilməməsi və tərəflərin gəlməməsi |
90 | Beynəlxalq arbitraj haqqında[1] | Tərəflərin digər razılaşmaları yoxdursa, üzürlü səbəblər olmadığı hallarda: |
90 | Beynəlxalq arbitraj haqqında[1] | a) iddiaçı 23-cü maddənin 1-ci bəndinə müvafiq olaraq öz iddia ərizəsini təqdim etmədikdə, arbitraj məhkəməsi baxışa xitam verir; |
90 | Beynəlxalq arbitraj haqqında[1] | b) cavabdeh 23-cü maddənin 1-ci bəndinə uyğun olaraq iddia üzrə etirazlarını təqdim etmədikdə, arbitraj məhkəməsi belə halı iddiaçının tələblərinin təsdiqi kimi qəbul etmir və arbitraj baxışını davam etdirir; |
90 | Beynəlxalq arbitraj haqqında[1] | c) hər hansı tərəf dinləməyə gəlmədikdə və yaxud sənədləşdirilmiş sübutlar təqdim etmədikdə, arbitraj məhkəməsi baxışı davam etdirə bilər və ona təqdim edilmiş sübutlar əsasında müvafiq qərar çıxara bilər. |
90 | Beynəlxalq arbitraj haqqında[1] | Maddə 26. Arbitraj məhkəməsinin təyin etdiyi ekspert |
90 | Beynəlxalq arbitraj haqqında[1] | 1. Tərəflərin arasında digər razılıq yoxdursa, arbitraj məhkəməsi: |
90 | Beynəlxalq arbitraj haqqında[1] | a) arbitraj məhkəməsi tərəfindən müəyyən edilən konkret məsələlərə dair ona məruzə edilməsi məqsədi ilə bir və ya bir neçə ekspert təyin edə bilər; |
90 | Beynəlxalq arbitraj haqqında[1] | b) tərəflərdən iş üzrə hər hansı məlumatı və işə aid olan sənədlərin, malların və digər əmlakın ekspertə təqdim edilməsini və ekspert tərəfindən öyrənilməsi üçün şərait yaratmağı tələb edə bilər. |
90 | Beynəlxalq arbitraj haqqında[1] | 2. Tərəflər arasında digər razılıq yoxdursa, tərəflərin biri xahiş edərsə və yaxud arbitraj məhkəməsi zəruri sayarsa, ekspert yazılı və ya şifahi rəyini təqdim etdikdən sonra dinləmədə iştirak edə bilər. Bu halda tərəflərə ona suallar vermək imkanı verilir və mübahisəli məsələlər üzrə ifadə vermək məqsədi ilə tərəflər şahidləri ekspertlərə təqdim edə bilərlər. |
90 | Beynəlxalq arbitraj haqqında[1] | Maddə 27. Sübutların əldə edilməsində məhkəmənin köməyi |
90 | Beynəlxalq arbitraj haqqında[1] | Arbitraj məhkəməsi və ya tərəf arbitraj məhkəməsinin razılığı ilə 6-cı maddədə göstərilmiş məhkəməyə sübutların əldə edilməsi üçün köməklik barəsində müraciət edə bilər. Məhkəmə sübutların əldə edilməsi qaydalarına uyğun olaraq səlahiyyətləri daxilində bu müraciəti yerinə yetirə bilər. |
90 | Beynəlxalq arbitraj haqqında[1] | Fəsil VI. Arbİtraj qərarının çıxarılması və İcraatın xİtamı |
90 | Beynəlxalq arbitraj haqqında[1] | Maddə 28. Mübahisəsinin mahiyyəti üzrə tətbiq edilən normalar |
90 | Beynəlxalq arbitraj haqqında[1] | 1. Arbitraj məhkəməsi mübahisəni hüququn elə normalarına uyğun həll edir ki, tərəflər bu normaları mübahisənin mahiyyətinə tətbiq edilə bilən normalar kimi seçmiş olsunlar. |
90 | Beynəlxalq arbitraj haqqında[1] | Əgər başqa niyyət ifadə etmirsə, hər hansı bir dövlətin hüququnun və ya hüquq sisteminin istənilən göstərişi həmin dövlətin kolliziya normalarına deyil, onun maddi hüququna bilavasitə istiqamətləndirən göstəriş kimi təfsir olunmalıdır. |
90 | Beynəlxalq arbitraj haqqında[1] | 2. Tərəflərin hər hansı bir göstərişi yoxdursa, arbitraj məhkəməsi tətbiqini mümkün saydığı kolliziya normalarına uyğun müəyyən edilmiş hüququ tətbiq edir. |
90 | Beynəlxalq arbitraj haqqında[1] | 3. Arbitraj məhkəməsi "ex aequo et bono" və yaxud "barışıq vasitəçiliyi" qərarını yalnız tərəflər ona belə səlahiyyətlər verdiyi halda qəbul edir. |
90 | Beynəlxalq arbitraj haqqında[1] | 4. Bütün hallarda arbitraj məhkəməsi müqavilə şərtlərinə uyğun olaraq və bu əqdlərə tətbiq edilən ticarət adətlərini nəzərə almaqla qərar qəbul edir. |
90 | Beynəlxalq arbitraj haqqında[1] | Maddə 29. Arbitrlər kollegiyasının qərar çıxarması |
90 | Beynəlxalq arbitraj haqqında[1] | Tərəflər arasında digər razılaşma yoxdursa, arbitraj baxışında birdən artıq arbitr olduqda arbitraj məhkəməsinin hər hansı bir qərarı arbitraj məhkəməsi üzvlərinin səs çoxluğu ilə çıxarılmalıdır. |
90 | Beynəlxalq arbitraj haqqında[1] | Lakin tərəflər və ya arbitraj məhkəməsinin bütün üzvləri sədrlik edən arbitrə belə səlahiyyət vermişlərsə, prosedur məsələlərini təkbaşına həll edə bilər. |
90 | Beynəlxalq arbitraj haqqında[1] | Maddə 30. Barışıq sazişi |
90 | Beynəlxalq arbitraj haqqında[1] | 1. Arbitraj baxışının gedişində tərəflər mübahisəni aradan qaldırarlarsa, arbitraj məhkəməsi baxışa xitam verir və tərəflərin xahişi əsasında və öz tərəfindən etirazı olmadıqda razılaşdırılmış şərtlər əsasında arbitraj qərarı formasında mübahisənin aradan qalxmasını rəsmiləşdirir. |
90 | Beynəlxalq arbitraj haqqında[1] | 2. Razılaşdırılmış şərtlərlə arbitraj, qərarı 31-ci maddənin müddəalarına uyğun olaraq çıxarılmalıdır və onun arbitraj qərarı olduğunu göstərməlidir. |
90 | Beynəlxalq arbitraj haqqında[1] | Belə arbitraj qərarı, digər hər hansı arbitraj qərarı ilə bərabər hüquqi qüvvəli sayılır və mübahisənin mahiyyəti üzrə olan digər hər hansı arbitraj qərarı kimi icra olunmalıdır. |
90 | Beynəlxalq arbitraj haqqında[1] | Maddə 31. Arbitraj qərarının forma və məzmunu |
90 | Beynəlxalq arbitraj haqqında[1] | 1. Arbitraj qərarı yazılı formada çıxarılmalı və arbitr və yaxud arbitrlər tərəfindən imzalanmalıdır. Birdən artıq arbitr olduğu arbitraj icraatında həmin qərara arbitraj məhkəməsi üzvlərinin çoxu imza etməli, digər imzaların olmaması səbəbləri isə göstərilməlidir. |
90 | Beynəlxalq arbitraj haqqında[1] | 2. Əsaslandırılmanın göstərilməməsi haqqında tərəflərin razılığa gəldiyi hallar istisna olmaqla və yaxud 30-cu maddəyə uyğun olaraq tərəflərin razılaşdırdıqları şərtlərə müvafiq qərarın qəbul edildiyi hallar istisna olmaqla, arbitraj qərarında onun əsaslandığı motivlər göstərilməlidir. |
90 | Beynəlxalq arbitraj haqqında[1] | 3. Arbitraj qərarında onun tarixi və 20-ci maddənin 1-ci bəndinə müvafiq surətdə müəyyən edilmiş arbitrajın olduğu yer göstərilməlidir. Arbitraj qərarı həmin yerdə çıxarılmış sayılır. |
90 | Beynəlxalq arbitraj haqqında[1] | 4. Arbitraj qərarı çıxarıldıqdan sonra onun bu maddənin 1-ci bəndinə müvafiq surətdə imzalanmış surətləri hər bir tərəfə verilməlidir. |
90 | Beynəlxalq arbitraj haqqında[1] | Maddə 32. İcraata xitam verilməsi |
90 | Beynəlxalq arbitraj haqqında[1] | 1. Arbitraj baxışına arbitraj məhkəməsinin çıxardığı qəti qərarı ilə və yaxud bu maddənin 2-ci bəndinə müvafiq surətdə qəbul olunmuş qərarla xitam verilir. |
90 | Beynəlxalq arbitraj haqqında[1] | 2. Arbitraj məhkəməsi aşağıdakı hallarda arbitraj baxışına xitam verilməsi haqqında qərar çıxarır: |
90 | Beynəlxalq arbitraj haqqında[1] | a) iddiaçı öz tələbindən imtina edir (cavabdeh baxışa xitam verilməsinə etiraz etmirsə və arbitraj məhkəməsi mübahisənin qəti aradan qalxmasında cavabdehin qanuni mənafeyini tanımırsa); |
90 | Beynəlxalq arbitraj haqqında[1] | b) tərəflər baxışa xitam verilməsi haqqında razılığa gəlirlər; |
90 | Beynəlxalq arbitraj haqqında[1] | c) arbitraj məhkəməsi baxışın davam etdirilməsini hər hansı səbəbdən mümkünsüz və lazımsız sayır. |
90 | Beynəlxalq arbitraj haqqında[1] | 3. 33-cü maddədə və 34-cü maddənin 3-cü bəndində göstərilmiş hallar istisna olmaqla, arbitraj baxışına xitam verilməsi ilə eyni zamanda arbitraj məhkəməsinin mandatına xitam verilir. |
90 | Beynəlxalq arbitraj haqqında[1] | Maddə 33. Qərarın izah edilməsi, qərarda düzəlişlər edilməsi, əlavə qərar çıxarılması |
90 | Beynəlxalq arbitraj haqqında[1] | 1. Tərəflər arasında müddətlər barəsində digər razılıq yoxdursa, qərarın alınmasından 30 gün müddətində: |
90 | Beynəlxalq arbitraj haqqında[1] | a) tərəflərdən biri digər tərəfi xəbərdar etməklə arbitraj məhkəməsindən qərarda yol verilmiş yazı xətalarının və hesab səhvlərinin düzəldilməsini, həmçinin çap və yaxud yol verilmiş digər bu cür qüsurların aradan qaldırılmasını xahiş edə bilər; |
90 | Beynəlxalq arbitraj haqqında[1] | b) tərəflər arasında əldə olunmuş müvafiq razılaşma əsasında hər hansı bir tərəf digər tərəfi bu haqda xəbərdar etməklə, arbitraj məhkəməsindən qərarın müvafiq hissəsinin və yaxud hər hansı konkret bəndinin izah edilməsini xahiş edə bilər. |
90 | Beynəlxalq arbitraj haqqında[1] | Arbitraj məhkəməsi belə müraciəti əsaslı hesab edərsə, onu aldığı gündən 30 gün müddətində müvafiq düzəliş etməli və yaxud izah verməlidir. |
90 | Beynəlxalq arbitraj haqqında[1] | Belə izahetmə arbitraj qərarının tərkib hissəsi hesab edilir. |
90 | Beynəlxalq arbitraj haqqında[1] | 2. Arbitraj məhkəməsi öz təşəbbüsü ilə qərarın verildiyi gündən 30 gün müddətində bu maddənin 1 (a) bəndində göstərilən hər hansı qüsuru aradan qaldıra bilər. |
90 | Beynəlxalq arbitraj haqqında[1] | 3. Tərəflər arasında digər razılıq yoxdursa, tərəflərdən biri bu barədə digər tərəfi xəbərdar etməklə, arbitraj baxışının gedişində qaldırılmış, lakin arbitraj qərarında öz əksini tapmamış tələblər barəsində arbitraj məhkəməsindən əlavə qərar çıxarılmasını xahiş edə bilər. |
90 | Beynəlxalq arbitraj haqqında[1] | Arbitraj məhkəməsi xahişi haqlı və əsaslı hesab edərsə, 60 gün müddətində əlavə qərar çıxarmalıdır. |
90 | Beynəlxalq arbitraj haqqında[1] | 4. Arbitraj məhkəməsi, zəruri olarsa, əlavə qərar çıxarılması, qərarda düzəlişlər edilməsi və yaxud müvafiq izahat verilməsi müddətini artıra bilər. |
90 | Beynəlxalq arbitraj haqqında[1] | 5. Arbitraj qərarlarında düzəlişlər aparılması, onun izah edilməsi və yaxud əlavə qərar çıxarılmasına münasibətdə 31-ci maddənin müddəaları tətbiq edilir. |
90 | Beynəlxalq arbitraj haqqında[1] | Fəsil VII. Arbİtraj qərarından şİkayət verİlməsİ |
90 | Beynəlxalq arbitraj haqqında[1] | Maddə 34. Arbitraj qərarının ləğvi haqqında vəsatət verilməsi |
90 | Beynəlxalq arbitraj haqqında[1] | 1. Arbitraj məhkəməsinin qərarından şikayət verilməsi yalnız həmin qərarın ləğv edilməsi haqqında bu maddənin 2-ci və 3-cu bəndlərinə uyğun surətdə vəsatət verilməsi yolu ilə həyata keçirilə bilər. |
90 | Beynəlxalq arbitraj haqqında[1] | 2. Arbitraj qərarı 6-cı maddədə göstərilmiş məhkəmə tərəfindən aşağıdakı hallarda ləğv edilə bilər: |
90 | Beynəlxalq arbitraj haqqında[1] | a) əgər vəsatət qaldıran tərəf sübutlar təqdim etsə ki: |
90 | Beynəlxalq arbitraj haqqında[1] | i) 7-ci maddədə göstərilən arbitraj sazişinin tərəflərindən biri bu və ya digər dərəcədə fəaliyyət qabiliyyəti olmayan olmuşdur və yaxud arbitraj sazişi tərəflərin onu tabe etdirdikləri qanuna görə, sazişdə bu barədə göstəriş olmadıqda isə Azərbaycan Respublikasının qanunvericiliyinə görə etibarsızdır; və yaxud |
90 | Beynəlxalq arbitraj haqqında[1] | ii) arbitrin təyin edilməsi və yaxud arbitraj baxışı haqqında lazımi qaydada xəbərdar edilməmiş və yaxud başqa səbəblərdən öz izahatlarını təqdim edə bilməmişdirsə; yaxud |
90 | Beynəlxalq arbitraj haqqında[1] | iii) qərar arbitraj sazişində nəzərdə tutulmayan və ya onun şərtlərinə aid olmayan mübahisə üzrə çıxarılmışdır; yaxud qərar arbitraj sazişinin hədlərindən kənara çıxan məsələləri əhatə edir (belə halda arbitraj sazişinin predmetinə aid olmayan məsələləri əhatə edən arbitraj qərarının müvafiq hissələri ləğv edilə bilər); və yaxud |
90 | Beynəlxalq arbitraj haqqında[1] | iv) arbitraj məhkəməsinin tərkibi və yaxud arbitraj proseduru tərəflərin bağladıqları sazişə uyğun olmamışdır (belə saziş tərəflərin yerinə yetirməyə məcbur olduqları bu Qanunun müddəalarına zidd olmasa) və yaxud tərəflər belə sazişi bağlamadıqları halda, arbitraj məhkəməsinin tərkibi və ya arbitraj proseduru bu Qanuna uyğun olmamışdır; və yaxud |
90 | Beynəlxalq arbitraj haqqında[1] | b) əgər məhkəmə müəyyən etsə ki: |
90 | Beynəlxalq arbitraj haqqında[1] | i) Azərbaycan Respublikasının qanunvericiliyinə görə mübahisə obyekti arbitraj baxışının predmeti ola bilməz; və yaxud |
90 | Beynəlxalq arbitraj haqqında[1] | 3. Qərarın ləğv edilməsi haqqında vəsatət, vəsatəti verən tərəfin arbitraj qərarını aldığı gündən başlayaraq 3 aydan gec qaldırıla bilməz, müraciət 33-cü maddəyə uyğun verilmişdirsə - arbitraj məhkəməsi tərəfindən bu müraciətlə bağlı qərar çıxarıldığı gündən başlayaraq 3 aydan gec vəsatət verilə bilməz. |
90 | Beynəlxalq arbitraj haqqında[1] | Arbitraj qərarını ləğv etmək xahişi ilə müraciət olunduğu halda məhkəmə, əgər lazım bilərsə və əgər tərəflərdən biri xahiş edərsə, arbitraj məhkəməsinə arbitraj baxışını bərpa etmək və ya arbitraj məhkəməsinin fikrincə, arbitraj məhkəməsinin qərarının ləğv edilməsi üçün əsasları aradan götürməyə imkan verən digər hərəkətlərə əl atmaq imkanı vermək üçün ləğvetmə məsələsi üzrə icraatı özünün müəyyən etdiyi müddətə dayandıra bilər. |
90 | Beynəlxalq arbitraj haqqında[1] | Fəsil VIII. Arbİtraj qərarlarının tanınması və İcra edİlməsİ |
90 | Beynəlxalq arbitraj haqqında[1] | Maddə 35. Tanınma və icra edilməsi |
90 | Beynəlxalq arbitraj haqqında[1] | 1. Hansı ölkədə çıxarılmasından asılı olmayaraq, arbitraj qərarının icrası məcburidir və səlahiyyətli məhkəməyə yazılı vəsatət verildikdə bu maddənin və 36-cı maddənin müddəaları nəzərə alınmaqla icra edilir. |
90 | Beynəlxalq arbitraj haqqında[1] | 2. Arbitraj qərarına əsaslanan və yaxud onun icra edilməsinə dair vəsatət verən tərəf arbitraj qərarının təsdiq edilmiş nüsxəsini və ya belə nüsxənin lazımi qaydada təsdiq edilmiş sürətini, həmçinin 7-ci maddədə göstərilmiş arbitraj sazişinin əslini və onun lazımi qaydada təsdiq edilmiş surətini təqdim etməlidir. |
90 | Beynəlxalq arbitraj haqqında[1] | Əgər arbitraj qərarı və ya arbitraj sazişi xarici dildədirsə, tərəf bu sənədlərin lazımi qaydada təsdiq edilmiş Azərbaycan dilinə tərcüməsini təqdim etməlidir. |
90 | Beynəlxalq arbitraj haqqında[1] | Maddə 36. Tanımadan və ya icradan imtina edilmə üçün əsaslar |
90 | Beynəlxalq arbitraj haqqında[1] | 1. Arbitraj qərarının hansı ölkədə çıxarılmasından asılı olmayaraq, onun tanınmasından və ya icra edilməsindən yalnız aşağıdakı hallarda imtina edilə bilər: |
90 | Beynəlxalq arbitraj haqqında[1] | a) zərərinə qərar çıxarılmış tərəf tanınma və ya icra haqqında ərizəyə baxan məhkəməyə aşağıdakı sübutları təqdim etsə ki: |
Subsets and Splits
No community queries yet
The top public SQL queries from the community will appear here once available.